Koksoakas
Koksoakas (pranc. rivière Koksoak, angl. Koksoak River) arba Ungava – upė Kanadoje, Labradoro pusiasalyje, šiaurės Kvebeke. Tai ilgiausia Nunaviko krašto (šiaurės Labradoras) upė. Prasideda susiliejus Rivjer o Melezo (Maumedžių) ir Kaniapisko upėms. Ilgis nuo Kaniapisko versmių – 877 km. Po santakos teka šiaurėn retai gyvenamomis vietomis. Įteka į Ungavos įlanką. Laivuojama nuo santakos. Prie Koksoako yra inuitų gyvenvietė – Kūdžuakas.